CELEX: 62021CN0582
Language: da
Date: 2021-09-17 00:00:00
Title: Sag C-582/21: Anmodning om præjudiciel afgørelse indgivet af Sąd Okregowy Warszawa-Praga w Warszawie (Polen) den 17. september 2021 — FY mod Profi Credit Polska S.A.

7.2.2022   
            
            
               DA
            
            
               Den Europæiske Unions Tidende
            
            
               C 64/10
            
         
      Anmodning om præjudiciel afgørelse indgivet af Sąd Okregowy Warszawa-Praga w Warszawie (Polen) den 17. september 2021 — FY mod Profi Credit Polska S.A.
      (Sag C-582/21)
      (2022/C 64/16)
      Processprog: polsk
      
         Den forelæggende ret
      
      Sąd Okregowy Warszawa-Praga w Warszawie
      
         Parter i hovedsagen
      
      
         Sagsøger: FY
      
         Sagsøgt: Profi Credit Polska S.A.
      
         Præjudicielle spørgsmål
      
      
                  1)
               
               
                  Skal artikel 4, stk. 3, og artikel 19, stk. 1, i traktaten om Den Europæiske Union, under hensyntagen til ækvivalensprincippet, der følger af EU-Domstolens retspraksis, fortolkes således, at en afgørelse truffet af EU-Domstolen i henhold til artikel 267, stk. 1, TEUF om fortolkningen af EU-retten, kan danne grundlag for genoptagelse af civile sager, der er blevet afsluttet med en endelig dom, hvis en bestemmelse i national ret, såsom artikel 4011 i Kodeks postępowania cywilnego (retsplejeloven), tillader genoptagelse af sagen i tilfælde af en retskraftig afgørelse, der er afsagt på grundlag af en bestemmelse, som Trybunał Konstytucyjny (forfatningsdomstolen) ved dom har fastslået er uforenelig med en trinhøjere retsakt?
               
            
                  2)
               
               
                  Medfører princippet om fortolkning af national ret i overensstemmelse med EU-retten, der følger af artikel 4, stk. 3, i TEU og EU-Domstolens retspraksis, at en bestemmelse i national ret, såsom artikel 401, stk. 2, i Kodeksu postępowania cywilnego (retsplejeloven), skal fortolkes udvidende på en sådan måde, at den adgang til genoptagelse af en retskraftig retsafgørelse, der er fastsat i bestemmelsen, også finder anvendelse i relation til en endelig udeblivelsesdom i en sag, hvor retten, under tilsidesættelse af de forpligtelser, der følger af EU-Domstolens dom i sag C-176/17, Profi Credit, undlod at undersøge eventuelle urimelige kontraktvilkår i aftalen mellem forbrugeren og långiveren, og kun undersøgte vekslens formelle gyldighed?